ऑनलाइन प्रतियोगिता आयोजित
हरमाड़ा तिलोनिया-!- केन्द्रीय विश्वविद्यालय राजस्थान बांदरसिंदरी में रविवार को ऑनलाइन परीक्षा आयोजित हुई। पीआरओ अनुराधा मित्तल ने बताया कि देश के १० केंद्रीय विश्वविद्यालयों बिहार, गुजरात, जम्मू, झारखंड, कश्मीर, केरल, उड़ीसा, पंजाब, राजस्थान, व तमिलनाडु के संयुक्त तत्वावधान में ऑनलाइन प्रतियोगिता आयोजित की गई थी। मालूम हो कि इंटीग्रेटेड व यूजी प्रोग्राम के लिए संयुक्त प्रवेश परीक्षा सीयूसीईटी की ऑफलाइन परीक्षा शनिवार को आयोजित हुई थी। राजस्थान केंद्रीय विश्वविद्यालय द्वारा विभिन्न इंटीग्रेटेड व यूजी प्रोग्राम में प्रवेश के लिए अजमेर, बीकानेर, जयपुर, जोधपुर, कोटा, उदयपुर, भोपाल, देहरादून, लखनऊ व नई दिल्ली में स्थापित परीक्षा केन्द्रों पर दो पारियोंं में रविवार को आयोजित हुई। पीआरओ मित्तल ने बताया कि यह परीक्षा रविवार सुबह ११.३० से २ बजे तक इंटीग्रेटेड बीए बीएड, इंटीग्रेटेड एमए, इंटीग्रेटेड एमबीए, इंटीग्रेटेड एमएससी, इंटीग्रेटेड लॉ व बीए म्यूजिक प्रोग्राम के लिए आयोजित हुई।
तथा दोपहर को ही ३ बजे से ५.३० बजे तक इंटीग्रेटेड बीएससी, बीएड इंटीग्रेटेड लॉ, इंटीग्रेटेड एम टेक, इंटीग्रेटेड एमएससी, इंटीग्रेटेड एमएससी बीएड, व इंटीग्रेटेड एम टेक प्रोग्राम के लिए संयुक्त प्रवेश परीक्षा आयोजित हुई।
mai_Deva hin_Deva hin_Deva